ཀྲུང་གོའི་གནད་དོན་ནི་ཏག་ཏག་འདི་ལ་རག་ལས་ཏེ།ལོ་རབས༩༠པའི་མཇུག་ནས་བཟུང་མཐོ་རིམ་སློབ་གསོ་སྤེལ་བའི་ཚ་ཚ་འུར་འུར་གྱི་ཁྲོད་དུ།སློབ་ཆེན་གྱི་བྱེད་ལས་དང་གནས་བབ་གཅིག་མཚུངས་སུ་གྱུར།དེ་ལྟར་སློབ་ཆེན་ཀུན་གྱིས་སྣ་འཛོམས་རང་བཞིན་ཅན་གྱི་སློབ་ཆེན་གྱི་དཔེ་ལུགས་ལྟར་གཉེར་ཏེ་ཐོན་སྐྱེད་ནུས་ཤུགས་ཀྱི་དམིགས་ཚད་ལ་དོ་གལ་ཆེན་པོ་བྱས་ཁར་སྲིད་གཞུང་གི་བློ་གྲོས་ཀྱི་གན་མཛོད་དུ་འགྱུར་བར་བརྩོན་པ་དང་།རྒྱལ་ཁབ་ཀྱིས་སྟངས་འཛིན་བྱེད་པའི་ཞིབ་འཇུག་གྲོན་དངུལ་འབོར་ཆེན་གྱི་ཁྲོད་ནས་རང་ལ་ཁེ་སྤོགས་ཐོབ་པར་དོན་གཉེར་བྱེད་ཅིང་གཞན་གྱི་རྗེས་སུ་ལུས་པར་རེ་དོགས་ཀྱང་ཆེ་བ་རེད།གནས་ཚུལ་དེ་ལྟ་བུའི་དབང་གིས་དཔེ་ཁྲིད་ཐད་རྩེ་གཅིག་ཏུ་གཞོལ་བའི་སློབ་ཆེན་ནམ་ཡང་ན་སློབ་གསོའི་སྡེ་ཚན་ལ་འཚོ་གནས་ཀྱི་ཡུལ་ཁམས་མེད་པར་གྱུར།དཔེ་ཁྲིད་ཀྱི་བགྱི་བ་ལྷུར་ལེན་པའི་དགེ་རྒན་ཚོས་ཀྱང་འཚོ་བ་གུ་ཡངས་ཤིག་སྐྱེལ་དཀའ་བ་རེད།འདི་ནི་ཡིད་སྐྱོ་དགོས་པའི་གནས་ཤིག་ཅིར་མ་ཡིན།